EkBass/fiwiki-20250220-pages-articles huggingface dataset:
Lauri Komulainen (näyttelijä)

Lauri Vilho Komulainen (25. helmikuuta 1934 Kajaani – 24. heinäkuuta 2011 Helsinki) oli suomalainen näyttelijä. == Ura == Lauri Komulaisen vanhemmat olivat Vihtori Komulainen ja Hilja Rossi. Hän aloitti uransa Kajaanin Työväen Teatterin harjoittelijana 1951–1957 ja sai ensimmäisen kiinnityksensä Imatran teatteriin 1957–1959. Ura jatkui Mikkelin teatterissa 1959–1961 ja Tampereen Työväen Teatterissa 1961–1967. Komulaisen pitkä rupeama Helsingin Kaupunginteatterissa alkoi 1967 ja päättyi 1993.Suomen teatterit ja teatterintekijät 1993, s. 225–226 Komulaisen rooleja olivat muun muassa Jussi (Papin perhe), Lauri (Seitsemän veljestä), Volpone (Mosca), Pedro Jaquéras (Rouva Carrarin kiväärit) ja Doolittle (My Fair Lady). Hän näytteli My Fair Ladyn ohella myös useissa muissa musikaaleissa. Komulainen näytteli niinikään radiossa.Suomen teatterit ja teatterintekijät 1974, s. 301Suomen teatterit ja teatterintekijät 1983, s. 228 Teatterin lisäksi Komulainen näytteli muutamissa elokuvissa. Hän teki muun muassa Jukka Luukan roolin Seppo Wallinin ohjaamassa elokuvassa Maisa ja upseeri (1973), Maurin roolin Mauno Hyvösen ohjaamassa elokuvassa Tyly rakkaus (1982) ja Aarnon roolin Neil Hardwickin ohjaamassa elokuvassa Pieni yösoitto (1987). == Lähteet == * * * * === Viitteet === Luokka:Suomalaiset näyttelijät Luokka:Vuonna 1934 syntyneet Luokka:Vuonna 2011 kuolleet
Vojtěch Hradec

Vojtêch Hradec (s. 24. syyskuuta 2005, Mladá Boleslav, Tšekki) on tšekkiläinen jääkiekkoilija, pelipaikaltaan keskushyökkääjä. Hradec edustaa Tšekin Extraligassa pelaavaa kasvattajaseuraansa BK Mladá Boleslavia. NHL-joukkue Utah Hockey Club varasi hänet kuudennella kierroksella 167. varausvuorolla vuoden 2024 NHL:n varaustilaisuudessa. Hradec on pelannut 51 Tšekin Extraligan runkosarjan ottelua. Näissä otteluissa hän on tehnyt kolme maalia ja viisi syöttöä eli yhteensä kahdeksan tehopistettä. Uran tilastot päivitetty 19. tammikuuta 2025. == Lähteet == Luokka:Tšekkiläiset jääkiekkoilijat Luokka:Utah Hockey Clubin varaamat pelaajat Luokka:Vuonna 2005 syntyneet Luokka:Elävät henkilöt
Ylinen (Ruokolahti)

Ylinen on matala järvi Ruokolahdella Etelä-Karjalassa. Sen pinta-ala on yksi neliökilometri. Etäisyys Imatralta on 23 kilometriä pohjoiskoilliseen. == Maantiede == Ylinen on länsi- ja keskiosiltaan melko tasasyvä, noin kahdesta kolmeen metriä. Järveä jakavat etelärannan Mustaniemi ja Ruokoniemi. Useista lahdista (Kylälahti, Kaalmaanlahti, Suolahti) erottuu eteläosan Hulkonlahti, jota yhdistää pääaltaaseen vain kapea salmi. Ylisen itäosan Ylisenpään vesialue on syvempää ja syvin kohta, runsaat kuusi metriä, sijaitsee koillisessa. Ylisen saariluku on neljä. Saarista yksi on alle aarin laajuinen ja kolme yli aarin, mutta alle hehtaarin. Saarten yhteenlaskettu pinta-ala on noin 0,27 hehtaaria. Ylisen rannoilla on jonkin verran peltomaata ja pientaloja. Itärannalla sijaitsee kaksi harjua, Haaroinsalmenharju ja Lörötinharju. Ylinen saa vetensä lännestä Suojärveltä, jonka korkeustaso on 105,0 metriä merenpinnan yläpuolella. Ylinen laskee vetensä Ylisenpään eteläosasta alkavaa noin 50 metrin pituista nimetöntä lasku-uomaa etelään Kaiturin Haudanlahteen. Ylisen vesitilavuus on 1 961 000 kuutiometriä. Ylinen (04.197.1.020) kuuluu Myllyjoen-Taineenjoen valuma-alueeseen (04.197), joka on kolmannen jakovaiheen vesistö Vuoksen vesistössä (04). Toinen jakovaihe on Vuoksen alue (04.19) ja ensimmäinen on Suur-Saimaan alue (04.1). Ylinen on laajin alueensa 20 vakavedestä. == Lähteet == Luokka:Ruokolahden järvet Luokka:Vuoksen alue
Wilder Cartagena

Wilder José Cartagena Mendoza (s. 23. syyskuuta 1994 Lima) on perulainen jalkapalloilija, pelipaikaltaan puolustava keskikenttäpelaaja. Hän on pituudeltaan 180-senttimetrinen ja edustaa MLS-liigassa pelaavaa Orlando Cityä sekä Perun A-maajoukkuetta. Cartagena on edustanut Yhdysvaltain lisäksi seuratasolla Etelä-Amerikassa, Euroopassa ja Aasiassa. Hän on voittanut Orlando Cityn kanssa Lamar Hunt U.S. Open Cupin kaudella 2021–2022. Hän on pelannut Perun A-maajoukkueessa 40 ottelua tammikuulle 2025 mennessä ja kuulunut joukkueen kokoonpanoon merkittävimpänä MM-kilpailuissa 2018, jossa hän pelasi hieman yli kymmenen peliminuuttia yhdessä ottelussa. == Lähteet == Luokka:Perulaiset jalkapalloilijat Luokka:Vuonna 1994 syntyneet Luokka:Elävät henkilöt
Kaituri (Ruokolahti)

Kaituri on järvi Ruokolahdella Etelä-Karjalassa. Sen pinta-ala on yksi neliökilometri. Etäisyys Imatralta on 22 kilometriä pohjoiskoilliseen. == Maantiede == Kaituri on etelä–pohjoissuuntaisesti pitkänkapea ja sen polveilevan rantaviivan pituus on 15 342 metriä. Pohjoiset vesialueet (Haudanlahti, Sutelanlahti) sijaitsevat varsin erillään pääaltaasta. Sutelanlahteen kuljetaan Haaroinsalmen kautta. Vajaa viidesosa Kaiturista on vähintään kuusi metriä syvä. Pohjanmuodot kumpuilevat ja syvin kohta, noin 12 metriä, sijaitsee altaan keskivaiheilla. Kaiturin saariluku on 13. Saarista 2 on alle aarin laajuisia ja 11 yli aarin, mutta alle hehtaarin. Saarten yhteenlaskettu pinta-ala on noin 1,6 hehtaaria. Kaiturin etelärannalla on jonkin verran peltomaata. Pientaloja on siellä täällä. Pohjoisrannalla sijaitsee Haaroinsalmenharju. Kaituri saa vetensä lännestä Ylinen-järveltä, jonka korkeustaso on 104,8 metriä merenpinnan yläpuolella. Kaituri laskee vetensä koillisen Sutelanlahden pohjukasta alkavaa noin puolen kilometrin pituista Alajokea Vesamoon (104,4 metriä merenpinnan yläpuolella), josta alavirta jatkuu etelään Veikkolanjärveen (102,8 metriä mpy). Kaiturin vesitilavuus on 3 435 000 kuutiometriä. Kaituri (04.197.1.018) kuuluu Myllyjoen-Taineenjoen valuma-alueeseen (04.197), joka on kolmannen jakovaiheen vesistö Vuoksen vesistössä (04). Toinen jakovaihe on Vuoksen alue (04.19) ja ensimmäinen on Suur-Saimaan alue (04.1). Kaituri on toiseksi laajin alueensa 20 vähintään hehtaarin laajuisesta vakavedestä. Laajin on Ylinen. == Lähteet == Luokka:Ruokolahden järvet Luokka:Vuoksen alue
Luis Advíncula

Luis Jan Piers Advíncula Castrillón (s. 2. maaliskuuta 1990) on perulais- espanjalainen jalkapalloilija. Hän on pääasialliselta pelipaikaltaan oikea laitahyökkääjä, mutta hän voi pelata myös oikeana keskikenttäpelaajana tai oikeana laitahyökkääjänä. Hän edustaa Argentiinan pääsarjassa pelaavaa Boca Juniorsia ja Perun A-maajoukkuetta. Advíncula on edustanut urallaan lukuisia joukkueita, niistä kuitenkin merkittävimpänä nykyistä Boca Juniorsia, jonka kanssa hän on voittanut muun muassa kerran Argentiinan pääsarjamestaruuden ja Copa Argentinan. Lisäksi hän on voittanut Perun pääsarjamestaruuden kahdesti Sporting Cristalin joukkueessa. Advíncula on pelannut syyskuusta 2010 lähtien 125 Perun A-maajoukkueottelua ja tehnyt niissä kaksi maalia. Hän on kuulunut joukkueen kokoonpanoon merkittävimpänä MM-kilpailuissa 2018, jossa hän pelasi kolmessa ottelussa täydet minuutit. == Lähteet == Luokka:Perulaiset jalkapalloilijat Luokka:Espanjalaiset jalkapalloilijat Luokka:Vuonna 1990 syntyneet Luokka:Elävät henkilöt
Carlos Cáceda

Carlos Alberto Cáceda Ollaguez (s. 27. syyskuuta 1991 Lima) on perulainen jalkapallomaalivahti. Hän on pituudeltaan 185-senttimetrinen ja edustaa Perun pääsarjassa pelaavaa Melgaria. Cáceda on edustanut seuratasolla merkittävimpänä kotimaansa Universitario de Deportesia, jonka kanssa hän voitti pääsarjamestaruuden kaudella 2012–2013. Hän liittyi Perun A-maajoukkueeseen toukokuussa 2016 ja on pelannut tammikuulle 2025 mennessä yhdeksän A-maaottelua. Hän on kuulunut merkittävimpänä joukkueen kokoonpanoon MM-kilpailuissa 2018, mutta jäi turnauksessa otteluitta. == Lähteet == Luokka:Perulaiset jalkapallomaalivahdit Luokka:Vuonna 1991 syntyneet Luokka:Elävät henkilöt
Yoshimar Yotún

Víctor Yoshimar Yotún Flores (s. 7. huhtikuuta 1990 Lima) on perulainen jalkapalloilija. Hän on pääasialliselta pelipaikaltaan keskikenttäpelaaja mutta joskus myös vasen laitapuolustaja. Hän edustaa kapteenina Perun pääsarjassa pelaavaa Sporting Cristalia. Hän on pelannut Perun A-maajoukkueessa helmikuusta 2011 lähtien 128 ottelua ja tehnyt niissä kahdeksan maalia. Hän kuului joukkueen kokoonpanoon MM-kilpailuissa 2018. == Lähteet == Luokka:Perulaiset jalkapalloilijat Luokka:Vuonna 1990 syntyneet Luokka:Elävät henkilöt
Marko Salminen

Marko Salminen (s. 10. lokakuuta 1978) on suomalainen kartanlukija. Hän toimii rallin MM-sarjassa kartanlukijana Sami Pajarille, jolle hän toimi kartalukijana vuosina 2020-2021\. Salminen on toiminut kartanlukijana myös Takamoto Katsutalle, Teemu Suniselle ja TGR Challenge -ohjelmassa Yuki Yamamotolle ja Nao Otakelle. Salmisen ensimmäinen kilpailu MM-sarjassa oli Ruotsin ralli vuonna 2008. == Lähteet == Luokka:Suomalaiset kartanlukijat Luokka:Vuonna 1978 syntyneet Luokka:Elävät henkilöt
Lisääntymislääketiede

Lisääntymislääketieteessä etsitään lapsettomuuden syitä ja annetaan tarvittaessa hedelmöityshoitoja. Lisääntymislääketieteeseen kuuluu myös naisten hormonitoiminnan häiriöiden ja nuorten tyttöjen gynekologisten ongelmien hoito. Transsukupuolisten hormonihoidot sekä hedelmällisyyden säilyttämiseen tähtäävät hoidot esimerkiksi ennen syöpähoitoja kuuluvat myös lisääntymislääketieteeseen. Lisääntymislääketieteessä kerätään myös sukusoluja vapaaehtoisilta luovuttajilta, joita käytetään lapsettomuuden hoitoon. Julkisessa terveydenhuollossa lisääntymislääketieteellinen lapsettomuuden hoito tapahtuu erikoissairaanhoidossa, jonne tarvitaan lääkärin lähete perusterveydenhuollosta tai yksityislääkäriltä. Lähetteen kriteerinä on noin vuoden kestänyt yritys saada lapsi. Gynekologinen sairaus, joka heikentää mahdollisuutta tulla raskaaksi, voi aikaistaa hoidon aloitusta. Perustutkimusten lisäksi annetaan esimerkiksi inseminaatioita, koeputkihedelmöityshoitoja (IVF), hoitoja luovutetuilla sukusoluilla sekä vaativimpia lapsettomuushoitoja. Lainsäädäntö ja sosiaali- ja terveysministeriön kiireettömän hoidon perusteet ohjaavat annettavia hoitoja. == Lisääntymislääketieteen koulutus Suomessa == Suomessa Helsingin, Itä- Suomen, Oulun, Tampereen ja Turun yliopistot järjestävät lisääntymislääketieteen lisäkoulutusohjelmaa. Pohjakoulutusvaatimuksena on naistentautien ja synnytysten erikoislääkärin koulutus. Kokopäiväinen koulutus kestää vähintään kaksi vuotta käytännön koulutusta Naistentautien toimialalla sen lisääntymislääketieteen yksikössä. Koulutuksen vastuuhenkilön arvion perusteella voidaan 4–6 kuukautta opinnoista toteuttaa osallistumalla alan tutkimustoimintaan. Koulutus sisältää myös teoreettista koulutusta 60 tuntia koulutusyksiköiden sisäisen viikkokoulutuksen lisäksi. Lisäkoulutusohjelmaan kuuluu koe, joka järjestetään valtakunnallisen erikoistumiskokeen yhteydessä. == Katso myös == * Gynekologia == Lähteet == Luokka:Lääketiede Luokka:Lapsettomuus
Tšekin puolustusministerin ansioristi

Tšekin puolustusministerin ansioristi () on tšekkiläinen sotilasansiomerkki, joka perustettiin vuonna 1996. Sitä jaetaan sotilaille ja puolustuksen kanssa työskenteleville siviileille tunnustuksena sankaruudesta, johtajuudesta tai ansiokkaasta palveluksesta. Saajan ei tarvitse olla Tšekin kansalainen. Kunniamerkki on korkea-arvoisin tšekkiläinen sotilasansiomerkki. Mitalia myönnetään kolmessa luokassa: * I luokka * II luokka * III luokka == Lähteet == Luokka:Tšekin kunniamerkit Luokka:Sotilasansiomitalit
Energia Tšekissä

Energia Tšekissä käsittelee Tšekin energian tuotantoon, jakeluun ja kulutukseen liittyviä asioita. == Energian kulutus == Energiankulutus asukasta kohti vuonna 2022 oli 149,874 miljoonaa BTU:ta, maailmassa 28:nneksi suurinta. Vuonna 2022 loppukäyttäjistä suurimmat ryhmät olivat liikenne, teollisuus ja kotitalouksien energiankäyttö, kuhunkin näistä meni noin neljännes kulutetusta energiasta. Kaupan ja julkisen sektorin osuus oli reilu 10 %, maa- ja metsätalous käytti pari prosenttia. == Energian tuotanto == Tšekin energiankulutus vuonna 2023 jakaantui eri lähteiden kesken seuraavasti: * hiili: 28 % * öljy: 24 % * ydinvoima 20 % * maakaasu: 15 % * biopolttoaineet ja jätteet: 12 % * maalämpö, aurinko ja tuuli: alle 1 % * vesivoima: alle 1 % Tšekin sähköntuotanto jakautui vuonna 2022 eri lähteiden kesken seuraavasti: * fossiiliset polttoaineet: 48 % kokonaiskapasiteetista * ydinvoima 39% * biomassan ja jätteiden poltto: 6,2 % * aurinkoenergia: 3 % * vesivoima: 2,2 % * tuulivoima: 0,8 % Tšekin ainoa merkittävä kotimainen energianlähde on hiili, ja 880 miljoonan tonnin hiilivaroista noin 90 prosenttia on ruskohiiltä. Sitä tuotetaan lähinnä Böömin luoteisosassa, kun taas kivihiiltä on Määrin pohjoisosassa. Tšekillä on kuusi ydinreaktoria, joista ensimmäinen käynnistettiin vuonna 1985. Neljä vanhinta reaktoria on Dukovanyn voimalassa, kaksi uusinta Temelinissä. Maa suunnittelee laajentavansa ydinvoiman käyttöä huomattavasti vuoteen 2040 mennessä. == Energian kuljetus == Tšekki toi aiemmin puolet käyttämästään öljystä Venäjältä Družba-putkistoa pitkin. Vuoden 2025 alussa se ilmoitti lopettaneensa riippuvuuden Venäjän toimituksista. Maa on investoinut Italiasta Saksaan kulkevan öljyputken sivuhaaraan. == Lähteet == Luokka:Tšekin talous Tsekki
Milan Rastislav Štefánikin ritarikunta

Milan Rastislav Štefánikin ritarikunta () oli tšekkoslovakiassa sotilasansioritarikunta, joka perustettiin lokakuussa 1990. Sitä myönnettiin tunnustuksena panostuksista valtion turvallisuuden tai puolustuksen hyväksi. Ritarikunta lakkautettiin vuonna 1992. Ritarikunnassa oli viisi luokkaa: * I luokka * II luokka * III luokka * IV luokka * V luokka == Lähteet == Luokka:Tšekkoslovakia Luokka:Sotilasansiomitalit
I Am a Hero

I am a Hero () on Kengo Hanazawan käsikirjoittama ja piirtämä manga, joka on sovitettu myös elokuvaksi. Manga on suunnattu aikuisille (seinen) ja sitä on julkaistu 22 osaa. Manga voitti Shogakukanin manga-palkinnon vuonna 2013. Tarina kertoo mangataiteilijasta nimeltä Hideo Suzuki, joka kärsii harhoista ja hallusinaatioista. Hänen maailmansa muuttuu zombie-viruksen iskiessä Japaniin. Hideo lähtee matkalle reppunsa ja haulikkonsa kanssa kaupungista toiseen. == Lähteet == Luokka:2010-luvun anime ja manga Luokka:Mangasarjat
Masarykin yliopisto

Masarykin yliopisto () on Tšekin Brnossa toimiva klassinen yleisyliopisto. Yliopisto on perustettu vuonna 1919 ja nimetty Tomáš Masarykin mukaan. Hän oli Tšekkoslovakian ensimmäisen presidentti, ja ajoi maan itsenäisyyttä Habsburgien monarkiasta. Se oli suljettuna sodan vuoksi 17. marraskuuta 1939 lähtien noin kuusi vuotta. Vuosina 1960−1989 yliopiston nimenä oli (poliittisesti 'sopivampi') Brnon Jan Evangelista Purkyněn yliopisto, Jan Evangelista Purkyněn mukaan. Samettivallankumouksen (1989) jälkeen yliopisto ottaa entisen nimensä käyttöön itsenäisyyden ja vapauden symbolisena merkkinä. Bohunicen yliopistokampus rakennettiin Brnon yliopistollisen sairaalan läheisyyteen vuotta 2004 seuraavan vuosikymmenen aikana lääketieteen, luonnontieteiden ja liikuntatieteiden tiedekunnille. Vuonna 2006 yliopisto avasi Gregor Johann Mendelin tutkimusaseman James Rossin saarelle Etelämantereen lähistöllä. Yliopistossa on kymmenen tiedekuntaa (lukuvuonna 2024-2025) ja sillä on noin 30 500 opiskelijaa. Tunnetuista yliopistorankingeista kiinalainen ARWU luokitteli yliopiston vuoden 2024 maailmanlistallaan sijaluokkaan 401-500 eli tässä vertailussa Tšekin toiseksi parhaiten pärjänneeksi yliopistoksi Kaarlen yliopiston jälkeen. Brittiläinen THE maailmanlistansa sijaluokkaan 601-800 (2025) runsaasta 2 000:sta arvioimastaan yliopistosta. ==Lähteet== == Aiheesta muualla == Masarykin yliopisto Luokka:Tšekin yliopistot ja korkeakoulut
Lindome

Lindome on asuinalue Mölndalin kunnassa Länsi-Götanmaan läänissä Hallannin historiallisessa maakunnassa Ruotsissa. Se muodosti oman taajamansa vuoteen 2015, jolloin se kasvoi yhteen Göteborgin keskustaajaman kanssa. Lindome tunnettiin 1700- ja 1800-luvuilla huonekalujen, erityisesti tuolien, valmistuksesta. ==Kuvia== Lindome kyrka.jpg|Lindomen kirkko Lindome centrum, den 16 april 2006, bild 2.JPG|Lindomen liikekeskustaa Ny bostadsrättsförening i Lindome, sett från Holmåkravägen.JPG|Uusia omakotitaloja vuonna 2016. ==Tunnettuja henkilöitä== * Rune Andréasson (1925–1999), sarjakuvataiteilija * Jessica Liedberg (s. 1969), näyttelijä * Lars Linderot (1761–1811), herätyssaarnaaja * Jerker Virdborg (s. 1971), kirjailija ==Lähteet== ==Aiheesta muualla== Luokka:Ruotsin entiset taajamat Luokka:Mölndalin kunta
Jessica Liedberg

Jessica Martina Liedberg (s. 7. lokakuuta 1969 Lindome) on ruotsalainen näyttelijä. Hän on opiskellut Tukholman teatterikorkeakoulussa ja teki läpimurtonsa Lukas Moodyssonin elokuvassa Kimpassa (2000), minkä lisäksi hänet tunnetaan Varustamo-sarjasta. ==Lähteet== ==Aiheesta muualla== Luokka:Ruotsalaiset näyttelijät Luokka:Vuonna 1969 syntyneet Luokka:Elävät henkilöt
Łódźin lääketieteellinen yliopisto

Łódźin lääketieteellinen yliopisto (; ; lyhenne MUL) on Puolan Łódźissa toimiva lääketieteellinen yliopisto. Se perustettiin vuonna 2002 yhdistämällä aiempi Łódźin lääketieteellinen akatemia ja sotilasakatemia. Yliopistossa opiskelee runsas 9 600 opiskelijaa, joista noin 800 on ulkomaalaisia. MUL on opiskelijamäärältään Puolan suurimpia lääketieteellisiä yliopistoja (Varsovan lääketieteellisen yliopiston ohella). Opintoja voi suorittaa myös englanniksi. Łódź on eräs Puolan korkeakouluopetuksen keskeisistä paikkakunnista. Kaupungissa on noin 65 000 opiskelijaa. Kansallisessa vuoden 2024 Perspektywy- yliopistovertailussa yliopisto ylsi jaetulle 12. sijalle. Tunnetuista yliopistorankingeista brittiläinen THE sijoitti yliopiston maailmanlistansa sijaluokkaan 801-1000 (2025) runsaasta 2 000:sta arvioimastaan yliopistosta. Tässä vertailussa se oli maansa neljänneksi parhaiten pärjännyt yliopisto. ==Lähteet== == Aiheesta muualla == Luokka:Lääketieteelliset yliopistot ja korkeakoulut Łódźin lääketieteellinen yliopisto Luokka:Puolan yliopistot ja korkeakoulut
Jerker Virdborg

Jerker Virdborg (s. 8. lokakuuta 1971) on ruotsalainen kirjailija. Hän on kotoisin Lindomesta. Virdborgin esikoisteos, novellikokoelma Landhöjning två centimeter per natt ilmestyi vuonna 2001. Hän yhdistelee tuotannossaan usein arkisia ympäristöjä ja yliluonnollisia tai absurdeja tapahtumia. Virdborg on myös julkaissut Daniel Sjölinin kanssa romaanitrilogian salanimellä Michael Mortimer. ==Yksityiselämä== Virdborg asuu Tukholmassa ja hänellä on kolme lasta. ==Teoksia== * Landhöjning två centimeter per natt (2001) * Svart krabba (2002) * Försvinnarna: En efterforskning (2005) * Mannen på Trinisla (2009) * Staden och lågorna (2012) * Jungfrustenen (2013, yhdessä Daniel Sjölinin kanssa) * Fossildrottningen (2014, yhdessä Daniel Sjölinin kanssa) * Blodssystrarna (2015, yhdessä Daniel Sjölinin kanssa) * Sommaren, syster (2017) * Mamma i soffa (2020) * Cirkelns fyra hörn (2023) ==Lähteet== ==Aiheesta muualla== Luokka:Ruotsalaiset kirjailijat Luokka:Vuonna 1971 syntyneet Luokka:Elävät henkilöt
C. J. Stroud

Coleridge Bernard ”C. J.” Stroud IV (s. 3. lokakuuta 2001 Rancho Cucamonga, Kalifornia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on pelinrakentaja. Stroud edustaa NFL-joukkue Houston Texansia. Ennen NFL-uraansa Stroud pelasi Ohion osavaltionyliopiston joukkueessa. Houston Texans varasi hänet ensimmäisellä kierroksella toisella varausvuorolla vuoden 2023 NFL:n varaustilaisuudessa. https://www.pro- football-reference.com/players/S/StroCJ00.htm Heinäkuussa 2023 Stroud teki Texasin kanssa nelivuotisen ja yhteensä 36,3 miljoonan dollarin arvoisen tulokassopimuksen. https://www.nfl.com/news/texans-qb-c-j-stroud-agree-to- terms-on-rookie-contract-with-upfront-23-38m-signi Tulokaskaudellaan 2023 Stroud palkittiin kauden parhaana tulokashyökkääjänä ja hän pelasi Pro Bowl -tähdistöottelussa. Stroud on pelannut 32 NFL:n runkosarjan ottelua. Näissä otteluissa hänellä on 655 onnistunutta heittoa 1 031 heittoyrityksestä. Näillä heitoilla hän on heittänyt 7 835 jaardia, 43 touchdownia ja 17 syötönkatkoa. Hänen heittojensa onnistumisprosentti on 63,5%. Hän on edennyt juoksemalla 400 jaardia ja tehnyt juoksemalla kolme touchdownia. Stroud on pelannut neljä NFL:n pudotuspelien ottelua. Näissä otteluissa hänellä on 76 onnistunutta heittoa 115 heittoyrityksestä. Näillä heitoilla hän on heittänyt 976 jaardia, neljä touchdownia ja yhden syötönkatkon. Hänen heittojensa onnistumisprosentti on 66,1%. Hän on edennyt juoksemalla 94 jaardia. Uran tilastot päivitetty kauden 2024 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 2001 syntyneet Luokka:Elävät henkilöt
Astrid Pettersson

Astrid Pettersson (synt. Karlsson; 18. tammikuuta 1909 – 8. elokuuta 1998) oli ruotsalainen kirjailija. Hänen esikoisromaaninsa Född utan själ ilmestyi vuonna 1951. Petterssonin tuotannossa toistuvia teemoja ovat sosiaalinen oikeudenmukaisuus ja naisten vapautuminen. ==Teoksia== * Född utan själ (1951) * Ingri Vallgripa (1958) * Börta Tvåstyvra (1959) * Smederna (1961) * Kängorna (1963) * Galoscherna (1965) * Livets trappa (1967) * Barnets börda (1969) ==Lähteet== ==Aiheesta muualla== Luokka:Ruotsalaiset kirjailijat Luokka:Vuonna 1909 syntyneet Luokka:Vuonna 1998 kuolleet
Kållered

Kållered on asuinalue Mölndalin kunnassa Länsi-Götanmaan läänissä samannimisessä historiallisessa maakunnassa Ruotsissa. Kållered muodosti oman taajamansa vuoteen 2015, jolloin se kasvoi yhteen Göteborgin keskustaajaman kanssa. ==Kuvia== Kalleredikea.JPG|Kålleredin Ikea-tavaratalo Kallered pizzeria.jpg|Pizzeria ==Lähteet== ==Aiheesta muualla== Luokka:Ruotsin entiset taajamat Luokka:Mölndalin kunta
Hällesåker

Hällesåker on taajama Mölndalin kunnassa Länsi-Götanmaan läänissä Hallannin historiallisessa maakunnassa Ruotsissa. Taajamassa oli 748 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Mölndalin kunta
Tulebo

Tulebo on asuinalue Mölndalin kunnassa Länsi-Götanmaan läänissä samannimisessä historiallisessa maakunnassa Ruotsissa. Se muodosti oman taajamansa vuoteen 2015, jolloin se kasvoi yhteen Göteborgin keskustaajaman kanssa. ==Lähteet== ==Aiheesta muualla== Luokka:Ruotsin entiset taajamat Luokka:Mölndalin kunta
Björnåsen

Björnåsen on taajama Mölndalin kunnassa Länsi-Götanmaan läänissä Ruotsissa. Taajamassa oli 342 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Mölndalin kunta
Östra Balltorp

Östra Balltorp on taajama Mölndalin kunnassa Länsi-Götanmaan läänissä Ruotsissa. Taajamassa oli 2 641 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Mölndalin kunta
Västra Balltorp

Västra Balltorp on taajama Mölndalin kunnassa Länsi-Götanmaan läänissä Ruotsissa. Taajamassa oli 843 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Mölndalin kunta
Varsovan lääketieteellinen yliopisto

Varsovan lääketieteellinen yliopisto () on Puolan pääkaupungissa Varsovassa toimiva lääketieteellinen yliopisto. Yliopisto on saanut alkunsa vuonna 1809. Se toimii kolmella kampusalueella (Kampus Banacha, Kampus Lindleya ja Kampus Ciołka). Opiskelijoita on runsas 9 700, joista noin 780 on kansainvälisiä opiskelijoita. Opiskelijoiden määrällä mitattuna yliopisto on Puolan suurimpia lääketieteellisiä yliopistoja Łódźin lääketieteellisen yliopiston ohella. Tohtoriopiskelijoita on noin 240. Yliopistolla on neljä tiedekuntaa: lääketieteen (Wydział Lekarski), farmasian (Wydział Farmaceutyczny), hammaslääketieteen (Wydział Lekarsko-Stomatologiczny) ja terveystieteiden (Wydział Nauk o Zdrowiu) tiedekunnat. Englanninkielistä opetusta on tarjolla Lääketieteen ja hammaslääketieteen koulutuksessa. Kansallisessa vuoden 2024 Perspektywy-yliopistovertailussa yliopisto oli 10. sijalla. Tunnetuista yliopistorankingeista brittiläinen THE asetti oppilaitoksen maailmanlistansa sijaluokkaan 1001-1200 (2025) runsaasta 2 000:sta arvioimastaan yliopistosta. Centrum badań przedklinicznych WUM.jpg| Szpital dzieciatka jezus.jpg| Eräs Varsovan lääketieteellisen yliopiston opetussairaaloista. Szptal pediatryczny warszawa.jpg| Varsovan lääketieteellisen yliopiston Banachan kampuksen lastensairaala. ==Lähteet== == Aiheesta muualla == Luokka:Lääketieteelliset yliopistot ja korkeakoulut Varsovan lääketieteellinen yliopisto Luokka:Puolan yliopistot ja korkeakoulut
Puolan cup (jalkapallo)

Puolan cup () on puolalainen jalkapalloturnaus. Siihen osallistuu yli 200 joukkuetta, ja se pelataan elokuusta toukokuuhun. Cupissa on alueelliset karsintaturnaukset, joiden voittajat pääsevät mukaan seuraavan vuoden pääturnaukseen. Hallitseva mestari on Wisła Kraków. Eniten mestaruuksia on voittanut Legia Varsova. == Lähteet == Luokka:Puolan jalkapallo Luokka:Kansalliset jalkapallocupit
Białystokin lääketieteellinen yliopisto

Białystokin lääketieteellinen yliopisto () on Puolan koillisosassa, Podlasian Białystokissa toimiva, vuonna 1950 perustettu lääketieteellinen yliopisto. Białystokin lääketieteellisessä yliopistossa on noin 6 100 opiskelijaa. Pääosa opiskelijoista opiskelee puolaksi, mutta englanniksi opiskelee luokkaa 450−500 henkeä. Yliopistoon kuuluu kolme tiedekuntaa: lääketieteen, farmasian ja terveystieteiden tiedekunnat. Yliopistolla on kaksi opetussairaalaa. Kansallisessa vuoden 2024 Perspektywy-yliopistovertailussa yliopisto ylsi jaetulle 12. sijalle. Tunnetuista yliopistorankingeista brittiläinen THE arvioi yliopiston maailmanlistansa sijaluokkaan 1001-1200 (2025) runsaasta 2 000:sta luokittelemastaan yliopistosta. DSK Białystok 1.jpg|Yliopiston lastensairaala (Uniwersytecki Dziecięcy Szpital Kliniczny im. L. Zamenhofa w Białymstoku). 20230404 160439 April 2023 in Białystok.jpg| Sisäänkäynti yliopistosairaalaan. 20220328 111822 March 2022 in Białystok.jpg| Lastensairaalan viereistä yliopistosairaalaa. ==Lähteet== == Aiheesta muualla == Luokka:Lääketieteelliset yliopistot ja korkeakoulut Białystokin lääketieteellinen yliopisto Luokka:Puolan yliopistot ja korkeakoulut
Varsovan itäinen rautatieasema

Varsovan itäinen rautatieasema () on Puolan pääkaupunki Varsovassa sijaitseva rautatieasema. Asema sijaitsee keskustan ja Veikseljoen itäpuolella. Vuonna 2023 Varsovan itäisen rautatieaseman kautta kulki päivittäin keskimäärin 33 900 matkustajaa (eli 12,4 milj. matkustajaa vuodessa). Tämän perusteella asema oli Puolan kahdeksanneksi vilkkain matkustajaliikenteen rautatieasema. == Lähteet == ==Aiheesta muualla== * Varsovan Itäisen rautateaseman aikatauluja (portalpasazera.pl) * Warszawa Wschodnia - PKP timetable (hakusivusto määräaseman mukaan) (polishtrains.eu) Varsovan itäinen rautatieasema Luokka:Puolan rautatieliikennepaikat
Ossi Kervinen

Ossi Kervinen (12. elokuuta 1947 Säynätsalo – 25. heinäkuuta 2020 Helsinki) oli suomalainen toimittaja ja viestintäjohtaja. Hän toimi Suomen puolustusvoimien viestintäjohtajana sekä Ylellä muun muassa Brysselin- kirjeenvaihtajana. Kervinen valmistui Jyväskylän normaalilyseosta ja aloitti opinnot Jyväskylän yliopistossa, mutta siirtyi sitten Helsingin yliopistoon ja myöhemmin Tampereen yliopistoon, josta hän valmistui yhteiskuntatieteiden maisteriksi vuonna 1992. Ylellä Kervinen aloitti vuonna 1969 ja ulkomaantoimitukseen hän siirtyi 1981. Kervinen oli erikoistunut Lähi-itään ja tapasi yhdellä juttumatkalla muun muassa PLO:n johtajan Jasser Arafatin. Ylen pääkirjeenvaihtajaksi Brysseliin Kervinen siirtyi vuonna 1998. Kirjeenvaihtajuuden päätyttyä vuoden 2000 lopussa Kervinen siirtyi Puolustusvoimien viestintäjohtajaksi. Kervinen olisi tiettävästi voinut valita myös puolustusministeriön viestintäjohtajuuden, mutta uskoi joutuvansa ministeriössä poliittiseen ohjaukseen. Hän jäi eläkkeelle vuonna 2010. Kervisen vaimo vuodesta 1970 oli Anna-Kristiina o.s. Salo. He saivat kaksi tytärtä. == Lähteet == Luokka:Ylen toimittajat Luokka:Suomalaiset tiedottajat Luokka:Vuonna 1947 syntyneet Luokka:Vuonna 2020 kuolleet
Mikko Nikinmaa

Mikko Juhani Nikinmaa (s. 19. elokuuta 1954 Kuusamo) on suomalainen eläintieteen tutkija ja professori emeritus. ==Henkilöhistoria== Nikinmaa syntyi agrologi Heikki Samuli Nikinmaan ja kotitalousteknikko Eeva Annikki Lahden perheeseen. Hänen puolisonsa vuodesta 1979 on Barbro Snickars. Professori Eero Nikinmaa oli Mikko Nikinmaan veli. Mikko Nikinmaa tuli ylioppilaaksi Atlantic Collegesta 1973 ja valmistui filosofian kandidaatiksi Helsingin yliopistosta 1979, jossa hän myös väitteli filosofian tohtoriksi 1982. Hän oli yliopiston nuorempi tutkija 1981–1984 ja assistentti 1984–1985 ja Suomen Akatemian tutkija 1986–1995. 1980-luvulla Nikinmaa työskenteli tutkijana myös Stanfordin yliopistossa, University of British Columbiassa ja Dalhousien yliopistossa Halifaxissa. Turun yliopistossa Nikinmaa oli paitsi professori vuodesta 1995, myös biologian laitoksen johtaja 1998–1999 ja varajohtaja 1904–1906, samoin kuin matemaattis-luonnontieteellisen tiedekunnan dekaani 2000–2004. Suomen Akatemian Evoluutiogenetiikan ja Fysiologian tieteen huippuyksikön johtajana hän toimi 2006–2011. Nikinmaa on ollut useiden tieteellisten lehtien toimittaja ja julkaissut sekä tutkimuksia että tietoteoksia. ==Teoksia== * Respiratory adjustments of rainbow trout (Salmo gairdneri Richardson) to changes in environmental temperature and oxygen availability, 1981, Helsinki: Helsingin yliopisto (väitöskirja) * Kalapäiväkirja, 2006, Helsinki: Otava, Mikko Nikimaa, Ari Karhilahti * An introduction to aquatic toxicology, 2014, Oxford; Waltham, MA: Academic Press == Lähteet == Luokka:Suomalaiset eläintieteilijät Luokka:Suomalaiset professorit Luokka:Turun yliopiston professorit Luokka:Vuonna 1954 syntyneet Luokka:Elävät henkilöt
UCI Women’s World Tour 2025

UCI Women’s World Tour 2025 on kymmenes kausi, jolloin maantiepyöräilyn naisten korkeimman kategorian kilpailut kuuluivat UCI Women’s World Tour -kilpailusarjaan. Sarjaan kuuluu 15 yhden päivän kilpailua ja 13 etappikilpailua. Sarja alkoi Tour Down Underilla tammikuun puolivälissä ja päättyy Tour of Guangxi -kilpailuun lokakuussa. == Kilpailut == Lähde: Pro Cycling Stats 2025 UCI Women’s World Tour Kilpailu Päivä(t) Voittaja Toinen Kolmas Johtaja Tour Down Under (2025) 17.–19.1. Noemi Rüegg Silke Smulders Mie Bjørndal Ottestad Noemi Rüegg Cadel Evans Great Ocean Road Race (2025) 1.2. Ally Wollaston Karijn Swinkels Noemi Rüegg UAE Tour (2025) 6.–9.2. Elisa Longo Borghini Silvia Persico Kimberley Le Court Omloop Het Nieuwsblad (2025) 1.3. Strade Bianche (2025) 8.3. Trofeo Alfredo Binda- Comune di Cittiglio (2025) 16.3. Milano – San Remo (2025) 22.3. Classic Brugge–De Panne (2025) 27.3. Gent–Wevelgem (2025) 30.3. Flanderin ympäriajo (2025) 6.4. Pariisi–Roubaix (2025) 12.4. Amstel Gold Race (2025) 20.4. La Flèche Wallonne (2025) 23.4. Liège–Bastogne–Liège (2025) 27.4. La Vuelta Femenina (2025) 4.–10.5. Itzulia Women (2025) 16.–18.5. Vuelta a Burgos (2025) 22.–25.5. Tour of Britain Women (2025) 5.–8.6. Sveitsin ympäriajo (2025) 12.–15.6. Copenhagen Sprint (2025) 21.6. Giro d'Italia Women (2025) 6.–13.7. Tour de France Femmes (2025) 26.7.–3.8. Tour de Romandie (2025) 15.–17.8. Tour of Scandinavia (2025 19.–24.8. GP de Plouay (2025) 30.8. Holland Ladies Tour (2025) 7.–12.10. Tour of Chongming Island (2025) 14.–16.10. Tour of Guangxi (2025) 19.10. == UCI World Teams 2025 == Seuraavat tallit kuuluvat UCI World Teams -joukkueisiin 2025: == Lähteet == Luokka:UCI Women's World Tour Luokka:Pyöräilykausi 2025
Deadrat6

deadrat6 oli Marcus Schössowin, Maor Levin ja DJ Econ muodostama kansainvälinen progressiivinen house-yhtye. Bändi suunniteltiin satiiriseksi otokseksi deadmau5:n musiikista, kritisoi sen kaavamaisuutta ja tyylin jäljittelyn helppoutta. == Historia == Joulukuussa 2007 Marcus Schössow, DJ Eco ja Maor Levi loivat projektin nimeltä deadrat6. Ironisesti otettiin salanimi ja nimettiin kappaleet Zimmermanin tyyliä muistuttavalla tavalla. Heidän kappaleensa "Very Exactly" esitti Armin van Buuren ASOT:n 330. jaksossa 13. joulukuuta 2007. Esityksen alussa Armin ilmoitti: "Deadmau5:ilta tulee seuraavien 2 tunnin aikana uusia kappaleita, ja mielestäni hänellä on pikkuveli, koska saimme kappaleen myös deadrat6:lta." Vastatakseen vitsiin Zimmerman loi kappaleen salanimellä Marcus Fatsow. Deadmau5:n ja Marcus Schössow:n välinen kilpailu kiihtyi huhtikuussa 2008 pidetyssä esityksessä Oslossa, Norjassa. Schössowin mukaan Zimmerman kieltäytyi esiintymästä klubilla, jos Schössow oli kokoonpanossa. Tämän seurauksena Marcus Schössowia estettiin pääsemästä klubiin, mikä teki tapahtumasta Zimmermanin sooloesityksen. Tapahtuman jälkeisessä foorumiviestissä Zimmerman hylkäsi tilanteen ja totesi, ettei hän aloittanut aktiivisesti mitään. Hän väitti, että hänen johtonsa piti kiusallista saada sekä deadrat6 että deadmau5 samassa huoneessa, ja siksi hän noudatti heidän johdon päätöstä. Hän kuitenkin mainitsi myös, ettei hän tuntenut olonsa mukavaksi soittaa ohjelmaa jonkun kanssa, joka julkaisi virallisesti parodioita hänen musiikistaan. Vastauksena Schössow selvensi blogikirjoituksessaan, että deadrat6-projekti oli tarkoitettu deadmau5:n tyyliä matkiville tuottajille suunnatuksi ironiaksi, ei hyökkäykseksi henkilökohtaisesti Zimmermania vastaan, jota hän kehui monipuolisena tuottajana. Hän korosti myös, että kappaleita ei koskaan julkaistu virallisesti nimellä deadrat6, vaan pikemminkin nimellä D-6. Hän paljasti myös sähköpostin, joka vahvisti, että Zimmerman kehotti manageriaan peruuttamaan keikka, jos Schössow olisi paikalla. == Diskografia == === Kappaleet === * "Very Exactly" * "Somewhat Exactly" * "Printing Russia" * "The Result is Cheese" == Lähteet == Luokka:House-yhtyeet
Erkki Niemi

Erkki Niemi -nimisiä henkilöitä ovat: * Erkki Niemi (1934–2020), suomalainen tekniikan tutkija ja professori * Erkki Niemi (s. 1943), suomalainen yritysjohtaja, osuustoimintavaikuttaja ja kauppaneuvos * Erkki Niemi (1962), suomalainen korkeushyppääjä.
Mari Salonen

Mari Salonen (s. Pori) on suomalainen käsityötubettaja ja sosiaalisen median sisällöntuottaja. Hän pitää Youtubessa Rakkaudella Marre -kanavaa, jonka aiheena ovat tupsut eli pompomit. Vuonna 2025 Readme.fi julkaisi Salosen esikoisteoksen Marren pompom-kirja. Koulutukseltaan Salonen on graafinen suunnittelija ja valokuvaaja. Salonen on työskennellyt muun muassa konseptisuunnittelijana mainostoimistossa ja lastenvaatevalmistaja Reimalla. Hän oli toinen muotia ja kauneutta käsitelleen Huulilla-podcastin juontajista. Hänen askarteluohjeitaan on julkaistu esimerkiksi Ihana-lehdessä. Vuonna 2020 Salonen perusti markkinointiviestintään, graafiseen suunnitteluun ja käsitöihin keskittyvän Rakkaudella Marre -yrityksen, jonka ensimmäiset tuotteet olivat pompom-korvakoruja. Yhdessä Lappeenrannassa toimivan Kainor- yrityksen kanssa hän on tuottanut vanerikehikoita, joilla voi valmistaa pompomeja. Salonen alkoi jakaa pompom-aiheisia videoita Tiktokissa ja YouTubessa. Videolla hän on valmistanut esimerkiksi kilon painoisen jättipompomin. Hän on vetänyt pompom-työpajoja esimerkiksi kouluissa ja käsityömessuilla. Kesällä 2023 Salosen pompom-hahmot olivat esillä Suomen käsityön museon Näytönpaikka-ikkunatilassa. Ne esittävät muun muassa tunnettuja muusikoita.. == Teos == * == Lähteet == == Aiheesta muualla == * Rakkaudella Marre -kanava Youtubessa. * Torstain kahvivieraana Rakkaudella Marre eli Mari Salonen. Radio Pori 30.4.2024. Luokka:Suomalaiset käsityöläiset Luokka:Suomalaiset tubettajat Luokka:Syntymävuosi puuttuu Luokka:Elävät henkilöt
Tyyppi 26 -fregatti

Tyyppi 26 on Britannian kuninkaallisen laivaston fregatin muodostama alusluokka, johon suunnitelmien mukaan pitäisi kuulua kahdeksan alusta. == Alukset == Tyypin 26 -fregatit on suunniteltu sukellusveneiden torjuntaan ja ilmapuolustukseen. Luokan aluksista kolme ensimmäistä tilattiin heinäkuussa 2017, jolloin tilauksen arvoksi määritettiin 3,7 miljardia puntaa. Marraskuussa 2022 hankintaa täydennettiin viiden fregatin 4,2 miljardin punnan tilauksella. Kumpikin tilaus tehtiin ilman kilpailua BAE Systemsin kanssa.Waters 2024 s. 177 Alusten rakentamisen odotetaan työllistävän lähes 2 000 henkilöä Skotlannissa ja 4 000 henkilöä laajemmin Isossa-Britanniassa. Tyypin 26 fregatitnavylookout.com Nimi Telakka Kölinlasku Vesille Valmis Kohtalo HMS Glasgow BAE Systems HMS Cardiff BAE Systems HMS Belfast BAE Systems HMS Birmingham BAE Systems HMS Sheffield BAE Systems == Lähteet == * === Viitteet === *
Greg Gianforte

Greg Gianforte (s. 17. huhtikuuta 1961, San Diego) on yhdysvaltalainen liikemies ja poliitiko, joka on vuodesta 2021 lähtien toiminut Montanan osavaltion kuvernöörinä. Hän edustaa republikaaneja. == Tausta ja yksityiselämä == Gianforte syntyi vuonna 1961. Hänen isänsä Frank toimi aluksi ilmailualan insinöörinä ja sittemmin vuokranantajana. Hänen äitinsä toimi matikanopettajana. Ensimmäisen yrityksensä Gianforte perusti jo 1970-luvulla ollessaan lukiossa. Vuonna 1983 Gianforte valmistui Stevens Institute of Technology -yliopistosta maisteriksi pääaineenaan tietotekniikka. Gianforte on ollut vuodesta 1988 lähtien ollut naimisissa Susan Gianforten kanssa. Parilla on neljä lasta. Gianforte on innokas eräkävijä ja harrastaa mm. metsästystä, hiihtoa ja vaeltamista. Vuonna 2017 Gianforte sai tuomion käytyään toimittajan kimppuun kampanjamatkan aikana. Lisäksi Gianforte on syyllistynyt kahteen metsästysrikkeeseen: vuonna 2000 hän sai 70 dollarin sakot ammuttuaan hirven alueella, jossa metsästystä oli rajoitettu, ja vuonna 2021 Gianforte sai varoituksen viritettyään susiansan ilman, että oli ennen tätä suorittanut pakollista valmennuskurssia. Vuonna 2018 Gianforten omaisuuden arvoksi arvioitiin 189 miljoonaa dollaria, mikä teki hänestä yhden rikkaimmista kongressiedustajista sillä hetkellä. == Poliittinen ura == === Kongressissa === Kun Montanan ainoa edustajainhuoneen edustaja Ryan Zinke erosi virastaan noustuaan Yhdysvaltain sisäministeriksi, Gianforte ilmoitti asettuvansa ehdolle Zinken kongressipaikan täyttövaaleissa. Hän voitti vastaehdokkaansa demokraattien Rob Quistin ja libertaarien Mark Wicksin. Gianforte uusi paikkansa edustajainhuoneessa vuoden 2018 välivaaleissa. === Montanan kuvernöörinä === Ensimmäisen kerran kuvernööriksi Gianforte pyrki vuoden 2016 vaaleissa, mutta hävisi Steve Bullockille. Gianforte oli ehdokkaana myös vuoden 2020 vaaleissa. Hän valitsi varakuvernööriehdokkaakseen Kristen Jurasin. Hän voitti demokraattien Mike Cooneyn saatuaan 54 % äänistä. Gianforte vannoi virkavalansa 4. tammikuuta 2021. Gianforte uusi kuvernöörinpaikkansa vuoden 2024 vaaleissa saatuaan 58,9 % äänistä. Samana vuonna Gianforte osti historiallisesti merkittävän Hauserin talon Helenasta 4 miljoonalla dollarilla ja ilmoitti lahjoittavansa sen osavaltiolle kuvernöörin virka-asunnoksi toisen kautensa päätyttyä. == Lähteet == Luokka:Vuonna 1961 syntyneet Luokka:Montanan kuvernöörit Luokka:Yhdysvaltalaiset liikemiehet Luokka:Yhdysvaltalaiset republikaanipoliitikot
Jättisiimaevä

Jättisiimaevä (Eleutheronema tetradactylum) on siimaeviin kuuluva kalalaji. Lajia tavataan indopasifiselta merialueelta. ==Koko ja ulkonäkö== Jättisiimaevä kasvaa useimmiten noin 50 cm pitkäksi, mutta voi suurimmillaan saavuttaa 180–200 cm:n pituuden. Laji on ruumiinrakenteeltaan pitkänomainen. Selkäeviä on kaksi ja pyrstöevä on voimakkaasti haarautunut. Kalan rintaevien neljä alinta ruotoa ovat pidentyneet siimamaisiksi. Jättisiimaevällä ei ole uimarakkoa. Laji on selästään tummanharmaa ja väri vaalenee vatsaa kohden. Evät ovat harmahtavat ja rintaevät voivat olla myös kellertävät, varsinkin pienillä yksilöillä. ==Levinneisyys ja elintavat== Jättisiimaevän levinneisyysalue ulottuu Afrikan itärannikolta ja Punaiseltamereltä Australiaan ja Uuteen-Guineaan. Laji elää rannikkojen hiekka- tai mutapohjaisilla alueilla, suein murtovesissä. Lajin nuoria yksilöitä tavataan myös joissa vuoden ympäri ja täysikasvuisia kaloja varsinkin talviaikaan. Jättisiimaevän ravintoa ovat äyriäiset, kalat ja monisukasmadot. Pääasiallinen ravinto vaihtuu äyriäisistä kaloiksi kalan kasvaessa. Lisääntymiskausi Arabianmerellä on tammikuusta maaliskuulle ja heinäkuulta syyskuulle ja Australiassa lokakuulta joulukuulle. Koiraat voivat vaihtaa sukupuoltaan naaraiksi ennen aikuistumistaan. Jättisiimaevä on levinneisyysaluellaan runsaasti kalastettu ja taloudellisesti tärkeä ruokakala. ==Lähteet== Luokka:Kampelakalat
Kaalisalaatti

Kaalisalaatti on salaatti, jonka pääraaka-aineena on jokin kaalilaji. Yleisimmin salaatteihin käytetään valko- tai varhaiskaalia. Salaatteihin sopivat myös puna-, lehti-, parsa-, kukka- ja ruusukaali. Eräs salaatin tapainen valkokaalista tehty ruokalaji on hapankaali. Punakaalista tehtyä salaattia käytetään erityisesti joulun aikaan. Kun lehtikaalia käytetään salaatteihin, lehtiruoti poistetaan. Lehtikaali sopii pestokastikkeen raaka- aineena pastasalaatteihin. Kaalisalaattien tyyppejä ovat esimerkiksi kaalicaesar-, varhaiskaalinuudeli- ja vietnamilainen kanasalaatti. Kaalisalaatti sopii käytettäväksi kesäisien ruokien, grillattujen ruokien ja savukalan kanssa. == Katso myös== *Coleslaw - amerikkalaistyyppinen kaalisalaatti == Lähteet == Luokka:Salaattiruoat
UCI World Tour 2025

UCI World Tour 2025 on viidestoista kausi, jolloin maantiepyöräilyn miesten korkeimman kategorian kilpailut kuuluvat UCI World Tour -sarjaan. Sarja muodostuu 22 yhden päivän kilpailusta ja 14 etappikilpailusta. Kausi alkoi Tour Down Underilla tammikuussa ja päättyy Tour of Guangxi -kilpailuun lokakuussa. == Kilpailut == Lähde: Pro Cycling Stats Kilpailu Päivä(t) Voittaja Toinen Kolmas Tour Down Under (2025) 21.–26.1. Jhonatan Narváez Javier Romo Finn Fisher-Black Cadel Evans Great Ocean Road Race (2025) 2.2. Mauro Schmid Aaron Gate Laurence Pithie UAE Tour (2025) 17.–23.2. Omloop Het Nieuwsblad (2025) 1.3. Strade Bianche (2025) 8.3. Pariisi–Nizza (2025) 9.–16.3. Tirreno–Adriatico (2025) 10.–16.3. Milano – San Remo (2025) 22.3. Katalonian ympäriajo (2025) 24.–30.3. Classic Brugge–De Panne (2025) 26.3. E3 Saxo Bank Classic (2025) 28.3. Gent–Wevelgem (2025) 30.3. Dwars door Vlaanderen (2025) 2.4. Flanderin ympäriajo (2025) 6.4. Baskimaan ympäriajo (2025) 7.–12.4. Pariisi–Roubaix (2025) 13.4. Amstel Gold Race (2025) 20.4. La Flèche Wallonne (2025) 23.4. Liège–Bastogne–Liège (2025) 27.4. Tour de Romandie (2025) 29.4.–4.5. Eschborn–Frankfurt (2025) 1.5. Italian ympäriajo (2025) 9.5.–1.6. Critérium du Dauphiné (2025) 8.–15.6. Sveitsin ympäriajo (2025) 15.–22.6. Copenhagen Sprint (2025) 22.6. Ranskan ympäriajo (2025) 5.–22.7. Clásica de San Sebastián (2025) 2.8. Puolan ympäriajo (2025) 4.–10.8. Hamburg Cyclassics (2025) 17.8. / Benelux Tour (2025) 20.–24.8. Espanjan ympäriajo (2025) 23.8.–14.9. Bretagne Classic Ouest–France (2025) 31.8. Grand Prix Cycliste de Québec (2025) 12.9. Grand Prix Cycliste de Montréal (2025) 14.9. Lombardian ympäriajo (2025) 11.10. Tour of Guangxi (2025) 14.–19.10. == WorldTeam -joukkueet 2025 == Seuraavat tallit kuuluvat UCI World Tour -tasolle 2025: Joukkue Maa UCI-koodi Alpecin-Deceuninck ADC Arkéa-B&B; Hotels ARK Bahrain Victorious TBV Cofidis COF Decathlon AG2R La Mondiale Team DAT EF Education–EasyPost EFE Groupama-FDJ GFC Ineos Grenadiers IGD Intermarché-Wanty IWA Lidl-Trek LTK Movistar Team MOV Red Bull–Bora–Hansgrohe RBH Soudal-Quick Step SOQ Team Jayco-AlUla JAY Team Picnic PostNL TPP Team Visma–Lease a Bike TVL UAE Team Emirates UAD XDS Astana Team XAT == Lähteet == 2025 Luokka:Pyöräilykausi 2025
Aino Lantelankallio

Aino Lantelankallio (s. 2005) on suomalainen rata- ja maratonmeloja. Vuoteen 2024 asti Lantelankallio kilpaili pääasiassa kajakilla, mutta sen jälkeen hän vaihtoi kanadalaiskanoottiin. Vuonna 2024 hän voitti rata- ja maratonmelonnan Suomen Cupin sekä hän sijoittui toiseksi C1 miesten Short trackin SM-lähdössä. Seuratasolla Lantelankallio edustaa Pirkka-Melojia. == Lähteet == Luokka:Vuonna 2005 syntyneet Luokka:Elävät henkilöt Luokka:Suomalaiset melojat
Alkuliemi

Alkuliemi on hypoteettinen nestemäinen ympäristö Maan varhaisissa vaiheissa, jossa elämän uskotaan syntyneen. Teorian esittivät ensimmäisen kerran 1920-luvulla Alexander Oparin ja J.B.S. Haldane; he ehdottivat, että orgaaniset molekyylit kuten aminohapot ja sokerit voisivat muodostua epäorgaanisista aineista pelkistävässä ilmakehässä ulkoisen energialähteen vaikutuksesta. Stanley Miller ja Harold Urey todistivat vuonna 1953 kuuluisassa kokeessaan alkuliemiteorian mahdollisuuden. He rakensivat suljetun lasiastiaston, jossa vettä keitettiin simuloiden varhaisajan meriä ja jossa höyry nousi ylempään kammioon, joka edusti ilmakehää. Järjestelmään lisättiin ammoniakkia, vetyä ja metaania, ja sähköpurkaukset simuloivat salamointia. Viikon kuluttua liuos oli muuttunut punertavan ruskeaksi, ja siitä löydettiin useita orgaanisia molekyylejä kuten aminohappoja. Myöhemmissä kokeissa 1970-luvulla kehittyneemmillä analyysimenetelmillä tunnistettiin 33 erilaista aminohappoa, joista yli puolet esiintyy elävien organismien proteiineissa. Uudempi tutkimus on osoittanut, että varhaisen Maan ilmakehä sisälsi pääasiassa hiilidioksidia ja typpeä aiemmin oletettujen ammoniakin ja metaanin sijaan. Vuonna 2007 koetta muokattiin lisäämällä rautaa ja karbonaatteja, jotka olisivat olleet läsnä varhaisella Maalla, mikä paransi aminohappojen säilyvyyttä. Vaikka Miller-Ureyn kokeen tulokset ovat olleet tärkeä virstanpylväs, keskustelu siitä, voivatko kokeessa syntyneet seokset todella mahdollistaa elämän, jatkuu edelleen. On esitetty väitteitä siitä, että kokeessa muodostuneet aineet, kuten hiilimonoksidi, aldehydit ja syanidit, saattavat olla haitallisia elollisille organismeille. Toisaalta jotkut mikrobit, kuten metanogeenit, voivat käyttää hiilimonoksidia ravinnoksi, ja eräissä bakteereissa on havaittu kyky hyödyntää D-aminohappoja. == Katso myös == * Molekyylibiologia * Kemiallinen sidos * Orgaaninen kemia == Lähteet == Luokka:Evoluutiobiologia Luokka:Elämän synty Luokka:Biokemia
Henri Heikkilä

Henri Heikkilä (s. 27. helmikuuta 1992 Hamina) on suomalainen pesäpalloilija, joka edustaa miesten Superpesiksessä pelaavaa Haminan Palloilijoita. Heikkilä on pelannut koko uransa kasvattajaseurassansa Haminan Palloilijoissa lukuunottamatta kautta 2012, jonka hän pelasi Kouvolan pallonlyöjissä.https://www.pesistulokset.fi/pelaaja/10899/tilastot Kauden 2023 hän oli kokonaan pelaamatta loukkaantumisen vuoksi.https://www.haminanpalloilijat.net/ajankohtaista-superpesis/797-henri- heikkilae-jatkaa-haminan-palloilijoissa Heikkilä on Haminan Palloilijoiden kapteeni, ja sisäpelirooliltaan vaihtaja. Ulkopelissä Heikkilä pelaa joko polttajan tai pesävahdin paikkaa.https://haminanpalloilijat.net/uutiset- cat/291-superpesiksen-pelaajaesittelyssae-henri-heikkilae Kaudella 2011 Heikkilä oli voittamassa Suomen mestaruutta Kouvolan Pallonlyöjien A-poikien joukkueessa. Heikkilä on myös osallistunut A- ja B-poikien Itä-Länsi- otteluihin. Heikkilä on pelannut ennen kauden 2025 alkua miesten Superpesiksessä 117 ottelua, joissa hän on lyönyt 2+8 juoksua, tuonut 94 juoksua, sekä lyönyt 427 kärkilyöntiä. == Lähteet == * ===Viitteet=== ==Aiheesta muualla== Luokka:Suomalaiset pesäpalloilijat Luokka:Vuonna 1992 syntyneet Luokka:Elävät henkilöt
Antskogin ruukkiseurakunta

Antskogin ruukkiseurakunta (ruots. Antskogs bruksförsamling) on entinen luterilainen seurakunta, joka sijaitsi Anskussa Pohjan pitäjässä Uudenmaan ja Hämeen läänissä. Ruukkiseurakunta perustettiin Antskogin ruukin alueelle noin vuonna 1630. Vuodesta 1688 seurakunnalla oli yhteinen pappi Fiskarsin kanssa. Papin virka lakkautettiin vuonna 1778 ruukin toiminnan loppuessa. Sekä pappi, että Antskogin kirkko siirrettiin Kosken ruukkiialueelle Perniöön. == Papit == Lista Antskogin ja Fiskarsin yhteisistä papeista: * Canutus Jonæ Kylander, Antskogin saarnaaja * Henrik, (1639-1644) * Anders Ståhlfoth, (1658-1671) * Johan Stigelius, (1673) * Johan Macrolander, (1673-1677) * Martinus Kellander, (1679-1687) * Joel Petrejus, (1688-1690) * Johannes Gummerus, (1690-1696) * Johannes Achaerus, (1696-1697) * Johannes Brandberg, (1700) * David Lechlin, (1707-1712) * Abraham Palander, (1722-1726) * Karl Barck, (1734-1744) * David Pihl, (1744-1749) * Erik Johan Blom, (1751-1754) * Sigfrid Henrik Bergstenius, (1754-1778) == Lähteet == Luokka:Pohja Luokka:Suomen entiset evankelis- luterilaiset seurakunnat